

 REPUBLIKA HRVATSKA

OSJEČKO-BARANJSKA ŽUPANIJA

 OPĆINA ČEPIN

 OPĆINSKO VIJEĆE

KLASA: 612-01/20-01/9

URBROJ: 2158/05-20-1

Čepin, 23. studenoga 2020.

Temeljem članka 9a. stavak 4. Zakona o financiranju javnih potreba u kulturi („Narodne novine“, broj 47/90., 27/93. i 38/09.), članka 20. stavak 2. Zakona o tehničkoj kulturi („Narodne novine“, broj 76/93., 11/99. i 38/09.) i članka 32. Statuta Općine Čepin („Službeni glasnik Općine Čepin“, broj 5/20.-pročišćeni tekst), Općinsko vijeće Općine Čepin na svojoj 27. sjednici održanoj dana 23. studenoga 2020. godine, donijelo je

PROGRAM

javnih potreba u kulturi Općine Čepin

i ostalim društvenim djelatnostima za 2021. godinu

I.

Javne potrebe u kulturi Općine Čepin za koje se sredstva osiguravaju u Proračunu, jesu one potrebe koje su utvrđene posebnim zakonima, ali i one kulturne djelatnosti, poslovi, akcije i manifestacije koje su programom javnih potreba Općine utvrđene kao takove.

Sukladno Zakonu o financiranju javnih potreba u kulturi („Narodne novine“, broj 47/90., 27/93. i 38/09.), kao i Zakonu o tehničkoj kulturi („Narodne novine“, broj 76/93., 11/99. i 38/09.), Općina Čepin u Program javnih potreba u kulturi (i ostalim društvenim djelatnostima) za 2021. godinu uvršćuje:

- programe ustanova kulture, udruženja i drugih organizacija u kulturi od interesa za Općinu kao i prijedloge usmjerene poticanju umjetničkog i kulturnog stvaralaštva u Općini Čepin,

- nabavka knjiga za knjižnicu,

- nabavka polica za knjige,

- akcije i manifestacije,

- akcije poticanja razvitka kulturno-umjetničkog amaterizma,

- projekti investicijskog održavanja, adaptacije i rekonstrukcije objekata kulture,

- ostale društvene djelatnosti,

kao i poticanje drugih vidova umjetničkog stvaralaštva značajnog za kulturni život Općine.

U svim djelatnostima kulture daje se prednost ustanovama kulture u vlasništvu Općine, a adekvatno kakvoći ili prepoznatom ugledu i tradiciji, podržavaju se i svi drugi kulturni čimbenici izdvojeni slijedom kvalitetne selekcije.

U skladu sa Zakonom o financiranju javnih potreba u kulturi izrađen je Program javnih potreba, a ukupno planirana sredstva iznose 4.517.000,00 kuna (slovima: četirimilijunapetstosedamnaesttisućakuna), uvažavajući zakonske obveze, ali i materijalne mogućnosti općine Čepin.

Program javnih potreba donosi Općinsko vijeće na prijedlog općinskog načelnika Općine Čepin.

II.

USTANOVE KULTURE KOJIMA JE OSNIVAČ OPĆINA ČEPIN

CENTAR ZA KULTURU ČEPIN

 Program prema predloženom „Programu rada Centra za kulturu Čepin za 2021. godinu“ koji je sastavni dio ovog programa.

 UKUPNO 320.000,00 kn

III.

NABAVKA KNJIGA ZA KNJIŽNICU CENTRA ZA KULTURU ČEPIN

Nabavka knjiga za Narodnu knjižnicu u sklopu Centra za kulturu Čepin (minimalno osigurati sredstva „kunu na kunu“ - sukladno odluci Ministarstva kulture RH.

UKUPNO 20.000,00 kn

IV.

NABAVKA OPREME ZA KNJIŽNICU CENTRA ZA KULTURU ČEPIN

Nabavka opreme za Narodnu knjižnicu u sklopu Centra za kulturu Čepin.

 UKUPNO 20.000,00 kn

V.

SUBVENCIJA KOLEKTIVNE ČLANARINE ZA MJEŠTANE OPĆINE ČEPIN

Za sve mještane Općine Čepin osigurat će se besplatan upis u knjižnicu

UKUPNO 20.000,00 kn

VI.

PROJEKTI INVESTICIJSKOG

ODRŽAVANJA, ADAPTACIJE I

REKONSTRUKCIJE OBJEKATA KULTURE

Ako se iznađu sredstva iz drugih izvora (Ministarstvo kulture RH, Županija, ostali izvori) Općina Čepin će razmotriti mogućnosti osiguravanja adekvatnih sredstava za adaptaciju prostora za potrebe Narodne knjižnice sukladno Standardima koje je propisao Ministar kulture RH, te izrađenom projektu.

Ukoliko Ministarstvo kulture RH osigura sredstva za nabavku opreme pomoću koje bi se omogućilo opremanje knjižnice sukladno propisanim standardima, Općina Čepin će razmotriti svoje financijske mogućnosti i osigurati sredstva sukladno mogućnostima u proračunu.

|  |  |  |
| --- | --- | --- |
| POZICIJA | OPIS | RASHOD |
| 42 | USLUGE ČUVANJE IMOVINE CENTAR ZA KULTURU | 6.000,00 |
| 706 | PROJEKTNA DOKUMENTACIJA | 150.000,00 |
| 697 | PROJEKTNA DOKUMETACIJA ZA UTVR. KOROĐVAR | 506.000,00 |
| 698 | PROJEKTNA DOKUMETACIJA ZA UTVR. KOROĐVAR | 1.884.000,00 |
|  | **SVEUKUPNO** | **2.546.000,00**  |

VII.

KULTURA I OSTALE DRUŠTVENE AKTIVNOSTI

|  |  |  |
| --- | --- | --- |
| POZICIJA | OPIS | RASHOD |
| 515 | DONACIJE UDRUGAMA U KULTURI | 150.000,00 |
| 526 | LIKOVNA KOLONIJA | 3.000,00 |
| 313 | WEB STRANICA LIKOVNE UDRUGE | 1.000,00 |
| 311 | MEDIJSKO POKROVITELJSTVO | 10.000,00 |
| 181 | OBILJEŽAVANJE KULTURNE MANIFESTACIJE | 90.000,00 |
| 287 | OBILJEŽAVANJE KULTURNE MANIFESTACIJE | 15.000,00 |
| 891 | WEB STRANICA ZA UDRUGE | 1.500,00 |
| 183 | OBILJEŽAVANJE BLAGDANA SV.NIKOLE | 5.000,00 |
| 195 | ŠKOLSKI OBROK ZA SVE | 50.000,00 |
| 356 | BILJEŽNICE ZA UČENIKE OSNOVNIH ŠKOLA | 62.000,00 |
| 197 | ŠKOLSKI PROGRAMI | 60.000,00 |
| 726 | PRIJEVOZ AUTOBUSOM | 50.000,00 |
| 658 | KUPOVINA RADNIH BILJEŽNICA I MAPA | 360.000,00 |
| 245 | ASISTENTI U NASTAVI | 35.000,00 |
| 958 | SUFINANCIRANJE PRODUŽENOG BORAVKA | 70.000,00 |
| 708 | SLIKOVNICA MUP SIGURNOST U PROMETU | 10.000,00 |
| 251 | BOŽIĆNI SAJAM | 30.000,00 |
| 439 | BOŽIČNI SAJAM -RAČUNI | 15.000,00 |
| 520 | KUKURUZIJADA | 5.000,00 |
| 135 | AKCIJE I MANIFESTACIJE U KULTURI | 20.000,00 |
| 516 | UDRUGE OSTALIH DRUŠTVENIH DJELATNOSTI | 160.500,00 |
| 521 | POKLADNO JAHANJE | 3.000,00 |
| 522 | PJESNIČKI SUSRETI | 5.000,00 |
| 524 | OBILJEŽAVANJE DANA OPĆINE ČEPIN | 30.000,00 |
| 935 | OBILJEŽAVANJE ZNAČAJNIH DATUMA IZ DOM. RATA | 30.000,00 |
| 783 | SUORGANIZACIJA DRUŠTVENIH DOGAĐANJA | 40.000,00 |
| 301 | PROSLAVA PRVOG SVIBNJA | 5.000,00 |
| 430 | DONACIJE VJERSKIM ZAJEDNICAMA | 275.000,00 |
|  | **SVEUKUPNO** | **1.591.000,00** |

VIII.

REKAPITULACIJA

|  |  |
| --- | --- |
| USTANOVE U KULTURI | 320.000,00 |
| NABAVKA KNJIGA ZA KNJIŽNICU | 20.000,00 |
| NABAVKA OPREME ZA KNJIŽNICU | 20.000,00 |
| SUBVENCIJA KOLEKTIVNE ČLANARINE ZA KNJIŽNICU | 20.000,00 |
| PROJEKTI INVESTICIJSKOG ODRŽAVANJA, ADAPTACIJE IREKONSTRUKCIJE OBJEKATA KULTURE | 2.546.000,00 |
| UDRUGE U KULTURI I OSTALIM DRUŠTVENIM DJELATNOSTIMA | 1.591.000,00 |
| **SVEUKUPNO** | **4.517.000,00** |

IX.

Ovaj Program stupa na snagu osmog dana od dana objave u „Službenom glasniku Općine Čepin“, a primjenjuje se od 01. siječnja 2021. godine.

PREDSJEDNIK

 OPĆINSKOG VIJEĆA

 Robert Periša, dipl. oec.